laion/Wikipedia-Exotic huggingface dataset:
Andreas Põld

Andreas Põld (kodanikunimega Kaupo Põld; sündinud 30. jaanuaril 1967 Kuressaares) on eesti õigeusu vaimulik (ülempreester) Eesti Apostlik-Õigeusu Kirikus. Ta sündis aastal 1967 Kuressaares, lõpetas aastal 1985 Kingissepa 2. Keskkooli, õppis EELK Usuteaduste Instituudis, Leningradi Vaimulikus Seminaris ja Püha Platoni Seminaris. pühitseti diakoniks 13. aprillil 1991 Tallinna Püha Neeva Aleksandri katedraalkirikus piiskop Korneliuse poolt pühitseti preestriks 20. aprillil 1991 Tallinna Püha Neeva Aleksandri katedraalkirikus piiskop Korneliuse poolt köster ja lugeja Saaremaa õigeusu kogudustes 1988. aastast kuni 13. aprillini 1991 preester Levala Püha Neeva Aleksandri koguduses 28. aprillist 1991 kuni 19. oktoobrini 1996 preester  Ööriku Püha Kolmainu koguduses 28. aprillist 1991 kuni 19. oktoobrini 1996 preester Muhu-Rinsi Neitsi Maria Kaasani pühakuju koguduses 28. aprillist 1991 kuni 1996. aastani preester Muhu-Hellamaa Peetruse ja Pauluse koguduses 28. aprillist 1991 kuni 19. oktoobrini 1996 preester Uue-Virtsu Kristuse sündimise koguduses 1992–1998 preester ja ülempreester Värska Püha Georgiose koguduses 20. oktoobrist 1996 kuni 30. augustini 2004 preester ja ülempreester Saatse Paraskeva koguduses 20. oktoobrist 1996 kuni 30. augustini 2004 ülempreester Levala Püha Neeva-Aleksandri koguduses 1. septembrist 2004 kuni 20. augustini 2014 ülempreester Ööriku Püha Kolmainu koguduses 1. septembrist 2004 kuni 20. augustini 2014 ülempreester Muhu-Rinsi Neitsi Maria Kaasani pühakuju koguduses 1. septembrist 2004 kuni 20. augustini 2014 ülempreester Muhu-Hellamaa Peetruse ja Pauluse koguduses 1. septembrist 2004 kuni 20. augustini 2014 ülempreester Kuressaare Püha Nikolai koguduses 1. septembrist 2004 kuni 20. augustini 2014 üpr  Metsküla Issanda templisse viimise koguduses 2011 kuni 1. septembrini 2014 üpr Lümanda Issandamuutmise koguduses 2011 kuni 1. septembrini 2014 üpr  Värska Püha Georgiose koguduses 1. septembrist 2014 üpr Saatse Paraskeva koguduses 1. septembrist 2014 üpr Ilmjärve Jumalailmumise koguduses 1. septembrist 2014 üpr Priipalu Vassilius Suure koguduses 1. septembrist 2014 üpr Suure-Jaani Peetruse ja Pauluse koguduses 1. septembrist 2014 "Saatse pühakute Vassili ja Stefani martüürium". Käsikiri. Kuressaare, 2004 "Eestimaa uusmärtrid 1940-1941". Käsikiri. Kuressaare, 2010 "Eestimaa uusmärtrid 1944-1953". Käsikiri. Kuressaare, 2011 "Eestimaa üheteistkümne uusmärtri elulood". Koostaja Andreas Põld. EAÕK Pärnu ja Saare piiskopkond. Pärnu, 2013 puusaehe (nabedrennik) Jumala Kiriku usina teenimise eest piiskop Korneliuse poolt 29. aprillil 1993 puusaehte (paalitsa) kandmise õigus Tema Pühaduse Konstantinoopoli oikumeenilise patriarhi Bartholomeos I poolt 31. oktoobril 2000 ülempreestri seisus antud Tallinna ja kogu Eesti metropoliidi Stefanuse poolt 6. detsembril 2002 Püha Piiskop Platoni orden antud Tallinna ja kogu Eesti metropoliidi Stefanuse poolt 31. jaanuaril 2012 Ülempreester Andreas Põllu pere: abikaasa Elvira Põld (Kirsch), nende lapsed: Jaanika, Anna, kaksikud Jüri ja Lauri. EAÕK Pärnu ja Saare piiskopkond https://www.oesel.ee/kg/?v=1&l=7 "vaimulike andmebaas/Andreas Põld".
Sylver

Sylver on Belgia house- ja trance-muusika ansambel, kuhu kuuluvad vokalist Silvy de Bie, klahvpillimängija ja laulukirjutaja Wout Van Dessel ning kitarrist John Miles juunior. Ansambli produtsent on Regi Penxten, kes on olnud ka laulude kaasautor. Ansambli asutasid 2000. aastal De Bie ja Van Dessel, kes olid ka kaua aega ainukesed ansambli liikmed. Esimene singel oli samal aastal välja antud "Turn the Tide", mis jõudis Belgia singlite edetabelis esikohale, Saksamaal teisele kohale ja Austrias kolmandale kohale. Singel ilmus aasta hiljem välja antud ansambli debüütalbumil "Chances", mis pälvis Saksamaal kuldplaadi staatuse. Edetabelitesse jõudsid ka albumi singlid "Forever In Love", "In Your Eyes" ja "Forgiven". Ansambli teine stuudioalbum "Little Things" ilmus 2003. aastal. Pärast seda on avaldatud veel kolm stuudioalbumit, millest viimane 2009. aastal. 2009. aastal liitus ansambliga inglise kitarrist John Miles juunior, kes oli varem tegutsenud Belgia tantsumuusikaansamblis Milk Inc. 2014. aastal lahkus ansamblist vokalist De Bie, mille järel tekkis ansambli tegevusse paus. De Bie naasis 2016. aastal. "Chances" (2001) "Little Things" (2003) "Nighttime Calls" (2004) "Crossroads" (2006) "Sacrifice" (2009) "Zangeres Silvy De Bie weg bij 'Sylver'". nieuwsblad.be. 20.2.2013. Vaadatud 1.4.2017 "Sylver is terug!". showbizzsite.be. 19.2.2016. Vaadatud 1.4.2017
Hans Fromm

Hans Fromm (õieti Johan Fromm; 28. veebruar 1843 Kodasema, Järvamaa – 19. juuni 1873 Kuusalu) oli eesti koolmeister. Alates 1867. aastast töötas ta Harjumaal Kuusalu kihelkonnas Hirvlis koolmeistrina. Asutas samas ka laulukoori. Käis 1869. aastal koos veel 8 mehega esimesel üldlaulupeol Tartus, asendades ühtlasi koorijuhina Kuusalu kirikuõpetajat Woldemar Friedrich Kentmanni. Hans Fromm suri 19. juunil 1873 tiisikusse. Ta on maetud Kuusalu kalmistule. Saaga. "Järva-Peetri kiriku meetrikaraamat; EAA.1235.1.202; 1834-1843". http://register.muinas.ee/public.php?menuID=photolibrary&action=view&id=13289
Max Stirner

Johann Kaspar Schmidt (25. oktoober 1806 – 26. juuni 1856), tuntud kui Max Stirner, oli saksa filosoof, keda nimetatakse tihti üheks nihilismi, eksistentsialismi, postmodernismi, anarhismi (täpsemalt individualistliku anarhismi) filosoofiavoolude teerajajaks. Stirneri tähtsaimaks teoseks peetakse 1844. aastal ilmunud "Der Einzige und sein Eigentum"-i (Üksikisik ja tema omand). Leopold, David (sügis 2015). "Max Stirner". The Stanford Encyclopedia of Philosophy (Fall 2015 Edition) (inglise keeles). Vaadatud 1. aprill 2017.{{netiviide}}: CS1 hooldus: tundmatu keel (link) Goodway 2008, lk 99. Bales 1987, lk 88. Bales, Eugene F. (1987). A Ready Reference to Philosophy East and West. University Press of America. ISBN 978-0819-166-40-1 Goodway, David (2008). Anarchist Seeds Beneath the Snow. Liverpool University Press. ISBN 978-1-60486-221-8  Max Stirner – pildid, videod ja helifailid Wikimedia Commonsis Sissekanne Stanfordi filosoofiaentsüklopeedias Sissekanne Goodreadsis
Peeter Koljukovski

Peeter (Pjotr) Koljukovski oli õigeusu vaimulik (preester). Peeter (Pjotr) Koljukovski sündis köster Timofei Koljukovski  peres ja  lõpetas Pihkva Vaimuliku Seminari 1836. Tema sünni- ja surma aeg on teadmata. pühitseti diakoniks 17. märtsil 1845 Riia vikaarpiiskop Filareti (Gumilevski) poolt pühitseti preestriks 18.mail 1847 Tornimäe Neitsi Maarja Kaitsmise kirikus Riia vikaarpiiskop Filareti (Gumilevski) poolt diakon Kuressaare Püha Nikolai koguduses 17. märtsist 1845-18. maini 1847 pr Tornimäe Neitsi Maarja kaitsmise koguduses 1847 pr Lümanda Issandamuutmise koguduses 1. juunist 1847-14. juunini 1851 - oli koguduse esimene preester pr Mõnnuste Kolmainu Jumala Ilmumise koguduses 14. juunist 1851-1. märtsini 1852 - oli koguduse esimene preester pr Lümanda Issandamuutmise koguduses 1. märtsist 1852-24. juunini 1853 Lümanda mõis Mõnnuste mõis Riia piiskopkond (õigeusu kirik) "vaimulike andmebaas/Koljukovski".
Viio Aitsam

Viio Aitsam (sündinud 25. juulil 1955) on ajakirjanik. Viio Aitsam töötas 1979. aastast Rapla rajooni ajalehes Ühistöö, 1990. aastail ajalehes Nädaline ja 1998. aastast 2014. aasta juulini Maalehes. Tema kui ajakirjaniku põhiteema on metsandus. 2000. aastast 2014. aasta juulini toimetas ta kord kuus Maalehe vahel ilmuvat Metsalehte. Viio Aitsamil on aastast 2014 koos elukaaslase Margus Mikomägiga OÜ Kollased Taskud. Viio Aitsam on pärit Vigalast. Tema vanaisa oli kirjanik, ajakirjanik ja kodu-uurija Mihkel Aitsam, isa oli õpetaja, kodu-uurija ja fotograaf Mihkel Aitsam. Sissekanne Inforegistris Merike Pitk. MAALEHE LAUREAAT Viio Aitsam suhtleb putukate ja taimedega. Maaleht, 1.10.2015 (vaadatud 1.04.29017) OÜ Kollased Taskud. (vaadatud 1.04.2017) Viio Aitsami blogi Kodumets: 17 Metsalehe toimetaja Viio Aitsamiga vestleb Juhan Aare.
Joann Veleiski

Joann Veleiski (1826–1871) oli õigeusu vaimulik (preester). Joann Veleiski sündis 1826 diakon Feodor Veleiski peres, lõpetas Pihkva Vaimuliku Seminari 1847. Pühitseti diakoniks ja preestriks 21. novembril 1847 Riia vikaarpiiskop Filareti poolt. pr Tiirimetsa Kristuse sündimise koguduses 21. novembrist 1847 kuni 26. septembrini 1850 – oli koguduse esimene preester pr Pihkva piiskopkonnas 1850–1851 pr Penuja Kõikide Pühakute koguduses 1852–1855 pr Võnnu-Kärsa Kristuse sündimise koguduses 1855–1856 preester Pihkva piiskopkonnas 1856–1871 Joann Veleiski pere: abikaasa Olga Veleiski sünd 1831 nende lapsed: Joann (sünd 1850), Aleksander (sünd 1852), Mihhail (sünd 1855). Preester Joann Veleiski suri Pihkvas[viide?] 1871. aastal, tema hauakoht on teadmata. Tiirimetsa Kristuse Sündimise kirik Tiirimetsa mõis Torgu Apostel Johannese kirik "vaimulike andmebaas/Veleiski Joann". "Õigeusu kiriku asutused ja kogudused/Tiirimetsa".
Christian Günther

Christian Ernst Günther (5. detsember 1886 Stockholm – 6. märts 1966 Stockholm) oli Rootsi poliitik ja diplomaat. Ta oli 13. detsembrist 1939 kuni 31. juulini 1945 Rootsi välisminister. Ta sündis 1886. aastal Stockholmis diplomaat Ernst Güntheri pojana. Ta õppis algul Uppsala Ülikoolis ja siis Lundi Ülikoolis, kust 1916. aastal sai õigusteaduste kandidaadi kraadi. Ta astus riigiteenistusse 30-aastaselt. 1925. aastal töötas ta peaministrite Karl Hjalmar Brantingi ja Rickard Sandleri isikliku sekretärina. Aastal 1930 sai temast Rootsi välisministeeriumi nõunik. Aastatel 1931–1934 oli ta Rootsi saadik Argentinas, Tšiilis, Uruguays ja Paraguays. Aastatel 1934–1937 oli ta Rootsi asevälisminister. Aastatel 1937–1939 oli ta Rootsi suursaadik Oslos (Norra).
Rõuge vaatetorn

Rõuge vaatetorn Pesapuu on metallist vaatetorn, mis asub Rõuge vallas Tindi külas Ööbikuoru lähedal. See valmis 10. oktoobril 2016. Vaatetorn on 30 meetrit kõrge ning välimuselt meenutab ta kahe linnupesaga puud, mille tipus asub “kuldmuna”. Torn on pilkupüüdev ka öösel, kui süttivad vaateplatvorme ja “kuldmuna” valgustavad erivärvilised tuled. Rõugel on ka omalaadne traditsioon – iga sündinud vallakodaniku auks värvub “kuldmuna” õhtuhämaruses kas siniseks või roosaks, vastavalt sündinud ilmakodaniku soole (sinine valgus – sündis poiss, roosa valgus – sündis tüdruk). Torni tipust avanevad maalilised vaated Ööbikuorule ja ülejäänud Võrumaale. Idee autor on arhitekt Karmo Tõra, rajatise ehitasid peatöövõtjana Via Betoon Eesti OÜ ja alltöövõtjana Roadservice OÜ. Vaatetorni ehitust rahastasid Keskkonnainvesteeringute Keskus Euroopa Liidu Ühtekuuluvusfondist ja siseriiklikust keskkonnaprogrammist 138 255 euroga ning Rõuge vald 123 788 euroga. Võrumaa Turismiliidu tunnustus UMA TEGU 2016 Lõuna-Eesti Turismi tänukiri Konkursi "Ehe Lõuna-Eesti 2016" silmapaistev nominent Parima turismiobjekti kategoorias Enne praeguse torni ehitust asus samal kohal 2006. aastal valminud 24-meetrine puutorn, mis oli Eestis ainulaadne tipus asetseva horisontaalpöörlemisega tuulegeneraatori poolest. Generaatori võimsus oli 3 kW ning see ühendati Ööbikuoru keskuse vooluvõrku, et anda taastuvenergiat nii keskusele kui ka kooli suunduva jalgtee valgustuseks. Generaatori näol sai Rõuge Energiapark täiendust olemasolevatele seadmetele ning samuti täitis see eesmärki propageerida ja demonstreerida taastuvenergia kasutamist. Vana torn lammutati kasutuskõlbmatuks tunnistamise järel 2015. aasta kevadel. "Rõuge vaatetorn Pesapuu". puhkaeestis.ee. Vaadatud 31.03.2017. "Rõuge Ööbikuorg saab uue vaatetorni ja värskendatud külastuskompleksi". kik.ee. 07.10.2016. Originaali arhiivikoopia seisuga 2.04.2017. Vaadatud 31.03.2017. "ÖÖBIKUORU VAATETORN "PESAPUU"". Rõuge vald. Vaadatud Vaadatud 31.03.2017. {{netiviide}}: kontrolli kuupäeva väärtust: |Kasutatud= (juhend) "Ööbikuoru vaatetorn". Rõuge energiapark. Originaali arhiivikoopia seisuga 2.04.2017. Vaadatud Vaadatud 31.03.2017. {{netiviide}}: kontrolli kuupäeva väärtust: |Kasutatud= (juhend) "Rõuges avatakse Võrumaa kõrgeim vaatetorn". pealinn.ee. 06.10.2016. Originaali arhiivikoopia seisuga 2.04.2017. Vaadatud 01.04.2017.
You Don't Know Me

"You Don't Know Me" on inglise DJ Jax Jonesi ja teiste komponeeritud muusikapala, mille esitajaks on laulja Raye. "You Don't Know Me" tehti kättesaadavaks allalaaditava muusikafailina Suurbritannias 9. detsembril 2016. 2017. aasta Prantsusmaa singlimüügi edetabeli esikümne laulude loend "RAYE joins Jax Jones for swaggering dance-pop track "You Don't Know Me"". The Line of Best Fit. Vaadatud 26. jaanuar 2017. Lipshutz, Jason (14. märts 2017). "Way-Too-Early Song of the Summer Watch: What Are 2017's Best Bets So Far?". Billboard. Vaadatud 16. märts 2017. Raye esitamas laulu "You Don't Know Me" Selles artiklis on kasutatud ingliskeelset artiklit en:You Don't Know Me (Jax Jones song) seisuga 01.04.2017.
Gangneung

Gangneung on linn Lõuna-Korea idarannikul Gangwoni provintsis. Linnas on 2003. aasta andmete järgi 230 000 elanikku. https://kosis.kr/statHtml/statHtml.do?orgId=101&tblId=DT_1B040A3&checkFlag=N Gangneungi linna koduleht (inglise, korea, jaapani ja hiina keeles)
XXXTentacion

Jahseh Dwayne Onfroy (23. jaanuar 1998 Plantation, Florida – 18. juuni 2018 Deerfield Beach, Florida), esinejanimega XXXTentacion, oli Ameerika Ühendriikide räppar, laulja ja laulukirjutaja. Onfroy sündis ja kasvas üles Plantationis Florida osariigis, kuid suurema osa lapsepõlvest veetis Lauderhillis Florida osariigis. Ta hakkas muusikat kirjutama pärast seda, kui oli vabanenud noortevanglast ning juunis 2013 avaldas muusikaplatvormil SoundCloud loo "News/Flock", mida võib lugeda tema muusikakarjääri alguseks. Onfroy debüütalbum "17" ilmus 25. augustil 2017. Teise albumi "?" avaldas ta 16. märtsil 2018 ja see debüteeris esikohal Billboard 200 edetabelis, kusjuures albumi lood "Sad!" ja "Changes" asusid vastavalt 7. ja 37. kohal Billboard Hot 100 edetabelis. Onfroyd tulistati 18. juunil 2018 mootorrattapoe juures Deerfield Beachil. Ta toimetati kriitilises seisundis haiglasse, kus ta hiljem suri. Mõni tund hiljem lasti Pittsburghis maha ka teine tuntud räppar, 21-aastane Jimmy Wopo. Linsalata, Nicole; Associated Press (18. juuni 2018). "Rapper XXXTentacion shot dead in Deerfield Beach". Entertainment. WSVN. Deerfield Beach, Florida: Sunbeam Television. Originaali arhiivikoopia seisuga 19. juuni 2018. Vaadatud 19. juuni 2018. Respers France, Lisa (19. juuni 2018). "Rapper Jimmy Wopo gunned down in Pittsburgh". CNN. Vaadatud 19. juunil 2018. Stolworthy, Jacob (19. juuni 2018). "Jimmy Wopo death: Rapper shot dead within hours of XXXTentacion killing". The Independent. Vaadatud 23. juunil 2018.
Linnu tänav (Viljandi)

‹ Kaart ajutiselt peidetud (?) › Linnu tänav on tänav Viljandi kesklinnas, vanalinna keskosas. Tänav algab Johan Laidoneri platsi ja Trepimäe tänava ristilt ning lõpeb Oru tänaval. Tänava pikkus on 95 m. Tänav on linnaplaanidel alates 18. sajandi lõpust. Pärast Teist maailmasõda on tänav suurpõlengu tagajärjel ühepoolse hoonestusega. Nõukogude okupatsiooni ajal kandis tänav nime Komsomoli tänav. "Viljandi linna kohalike teede nimekiri" (PDF). Riigi Teataja. Viljandi Linnavolikogu. 5. märts 2018. Lisa Viljandi Linnavolikogu 22.02.2018 määrusele nr 12. Vaadatud 21.08.2018. "Viljandi vanalinna tänavatevõrgu ajalooline kujunemine" (PDF). Riigi Teataja. Vaadatud 01.04.2017.
David Satter

David A. Satter (sündinud 1. augustil 1947 Chicagos) on ameerika ajakirjanik, Rhodesi stipendiaat, mitme Nõukogude Liitu ja Venemaad käsitleva teose autor. Väidetavalt oli Satter esimene ameerika ajakirjanik, kes külma sõja järel Venemaalt välja saadeti. "Age of Delirium: The Decline and Fall of the Soviet Union", Yale University Press, 2001, ISBN 0-300-08705-5 "Darkness at Dawn: The Rise of the Russian Criminal State." Yale University Press, 2003, ISBN 0-300-09892-8 "It Was a Long Time Ago and It Never Happened Anyway: Russia and the Communist Past." Yale University Press, 2007, ISBN 0-300-11145-2 "The Less You Know, The Better You Sleep: Russia's Road to Terror and Dictatorship under Yeltsin and Putin." Yale University Press, 2016, ISBN 0-300-21142-2 Lally, Kathy (14. jaanuar 2014). "U.S. journalist David Satter, a Putin critic, is barred from returning to Russia". Washington Post. "IN UKRAINE, RUSSIA WEAPONIZES FAKE NEWS TO FIGHT A REAL WAR" (inglise). Liga News. 01.04.2017. Vaadatud 01.04.2017. David Satteri ametlik veebisait (inglise keeles) Elulookirjeldus Hudsoni Instituudi saidil (inglise keeles) Latysh Iu. Perestroika in the Soviet Union and sovereignty of Ukraine through the eyes of Western man (by D. Satter memoirs) (vene keeles) Дэвид Саттер: почему «хороший» Ельцин выбрал в преемники «плохого» Путина?, intervjuu Ameerika Häälele, 3. juuni 2016 (11:23, vene keeles)
Ivana Vuleta

Ivana Vuleta (serbia keeles Ивана Вулета, kuni abiellumiseni Španović, serbia keeles Шпановић; sündinud 10. mail 1990 Zrenjaninis) on Serbia kergejõustiklane, kes võistleb põhiliselt kaugushüppes. Ta on kaugushüppes valitsev sisemaailmameister ning Euroopa meister ja Euroopa sisemeister. 2013. aasta maailmameistrivõistlustelt Moskvas võitis ta rahvusrekordiga 6.82 pronksmedali, millega sai temast esimene Serbia sportlane, kes on kergejõustiku maailmameistrivõistlustel medali võitnud. 2016. aasta suveolümpiamängudel Rio de Janeiros võitis ta rahvusrekordiga 7.08 pronksmedali. 2017. aasta Euroopa sisemeistrivõistlustel Belgradis tuli ta teist korda Euroopa sisemeistriks. Finaalis parandas ta Serbia rekordit kahel korral, kui hüppas teises voorus 7.16 ja kolmandas voorus 7.24, millega ta tõusis kõigi aegade edetabelis kolmandale kohale. Aastatel 2016, 2017, 2021 ja 2022 on ta tulnud kaugushüppes Teemantliiga üldvõitjaks. Talle kuulub kaugushüppes Serbia rekord nii väli- (7.10) kui ka sisetingimustes (7.24), lisaks 60 meetri jooksu ja viievõistluse siserekord. Aastatel 2013 ja 2015 on ta valitud Serbia aasta naiskergejõustiklaseks. Välitingimustes Sisetingimustes Allikas: IAAF Ivana Španović. european-athletics.org. Vaadatud 1.4.2017  Ivana Vuleta – pildid, videod ja helifailid Wikimedia Commonsis Ivana Vuleta Rahvusvahelise Kergejõustikuliidu kodulehel (inglise)
Delphic (1918)

SS Delphic oli aurulaev, mis ehitati kaubalaevaks 1918. aastal Belfastis. Algul oli laeva nimi War Icarus, pärast 1919. aastal laevakompaniile Atlantic Transport Line müümist Mesaba. Alus hakkas kandma nime Delphic, kui see 1925. aastal White Star Line'ile edasi müüdi. 1933. aastal ülemaailmse majanduskriisi ajal müüdi laev Clan Line'ile ja nimetati Clan Farquhariks. Laev müüdi vanarauaks ning lammutati Walesis Milford Havenis 1948. aastal.  Delphic (1918) – pildid, videod ja helifailid Wikimedia Commonsis
Anna Sophia

Anna Sophia (ka Anna Sophie; 11. juuni 1527 Königsberg – 6. veebruar 1591 Lübz) oli sünnipärane Preisimaa printsess ja abielu kaudu Mecklenburgi hertsoginna. Anna Sophia oli Preisimaa hertsogi Albrechti ja tema abikaasa Taani kuninga tütre Dorothea tütar. Ta oli nende esimene laps ning ainus hertsog Albrechti esimesest abielust sündinud lastest, kes elas täisealiseks. Oma emalt sai Anna Sophia rikkalikke teadmisi ravitsemisest. 1546. aastal hakkasid Preisimaa seisused Anna Sophia ülalpidamiseks maksma nn printsessimaksu, 30 000 kuldnat aastas, mida tasuti kuni tema abiellumiseni. 24. veebruaril 1555 abiellus Anna Sophia Wismaris Mecklenburgi hertsogi Johann Albrecht I-ga. Anna Sophia isa Albrecht saavutas pulmade ajal ka lepituse oma väimehe ja tolle venna, hertsog Ulrichi vahel. Johann Albrecht lasi pulmadeks oma Wismari vürstikoja renessanss-stiilis ümber ehitada; hiljem elasid nad samas hoones. Anna Sophia suri 15 aastat pärast oma meest Lübzis ning ta maeti Schwerini toomkirikusse. Anna Sophia ja Johann Albrechti abielust sündis kolm poega: Albrecht (1556–1561) Johann VII (1558–1592), Mecklenburg-Schwerini hertsog, abiellus 1588 Schleswig-Holstein-Gottorfi printsessi Sophiaga (1569–1634) Sigismund August (1560–1600), Mecklenburgi hertsog; abiellus 1593 Pommeri-Barthi printsessi Klara Mariaga (1574–1623) Martina Schattkowsky: Witwenschaft in der frühen Neuzeit: fürstliche und adlige Witwen zwischen Fremd- und Selbstbestimmung, Leipziger Universitätsverlag, 2003, lk 207. Karl Friedrich Pauli: Allgemeine preussische Staats-Geschichte, C. P. Francken, 1762, lk 443. Christiane Petri: ADAC Reiseführer Plus Mecklenburg-Vorpommern, ADAC Verlag DE, 2006, lk 19.
Rued Langgaard

Rued Immanuel Langgaard (sünninimi Rud Immanuel Langgaard; 28. juuli 1893 Kopenhaagen – 10. juuli 1952) oli taani hilisromantiline helilooja ning organist. Ta kirjutas 16 sümfooniat ja muud, näiteks sümfoonilise poeemi "Sfääride muusika" (1918) häälele ja orkestrile. Tema vanemad olid Siegfried ja Emma Langgaard. Langgaard debüteeris 1908. aastal 17-aastaselt kirjutatud sümfoonilise teosega "Musae triumphantes". Tema kahevaatuseline ooper "Antikristus" (kirjutatud 1921–1923) jutustab lääne tsivilisatsiooni allakäigust. Ribe toomkirikus, kus helilooja oli aastatel 1940–1950 organist, peetakse iga-aastast Rued Langgaardi festivali. Yoel, John H. 1974. "The Nordic Sound: Explorations into the Music of Denmark, Norway, and Sweden. Crescendo Publishing Co, Boston. http://gravsted.dk/person.php?navn=ruedlanggaard http://www.langgaard.dk/musik/vaerker/antikriste.htm http://langgaardfestival.dk Film heliloojast (1986) Helilooja muuseum Ribes
Pjotr Požerevitski

Pjotr Požerevitski (eestipäraselt ka Peeter Požerevitski; 1828–1895) oli Eestis tegutsenud vene rahvusest õigeusu vaimulik. Pjotr Požerevitski sündis 22. augustil 1828 köster Vassili Požerevitski peres, lõpetas Pihkva Vaimuliku Seminari 1848. Ta suri Saaremaal Torgus 7. novembril 1895 ja on maetud Torgu kalmistule. Pühitseti diakoniks 15. augustil 1860 Riia ja Miitavi piiskop Platon I poolt pühitseti preestriks 29. septembril 1868 Riia ja Miitavi ülempiiskop Veniamini (Karelin) poolt Petški Püha Georgi koguduses 1848 Antsla-Kraavi Prohvet Eelija koguduses 1849–1860 Kastolatsi Neitsi Maarja Rõõmukuulutamise koguduses 1849–1860 Võnnu-Kärsa Kristuse Sündimise koguduses 1849–1860 Ilmjärve Jumalailmumise koguduses 1849–1860 diakon Kuressaare Püha Nikolai koguduses 1860–1868 preester Reomäe Apostel Andrease koguduses 1868–1869 preester Torgu Apostel Johannese koguduses 1869–1895 "vamulike andmebaas/Požerevitski Peeter". "õigeusu kiriku asutused ja kogudused/Torgu". Originaali arhiivikoopia seisuga 30. september 2021. "köstrite ja koorijuhtide andmebaas/Požerevitski".
Ilja Solovski

Ilja Solovski (1820 - ?) oli õigeusu vaimulik: diakon, preester. Ta sündis 1820 ülempreester Stefan Solovski peres, lõpetas Pihkva Vaimuliku Seminari 1843, oli II järgu lõpetaja. Preester Ilja Solovski surma aeg ja koht on teadmata. pühitseti diakoniks/preestriks 14. novembril 1843 Pihkva ülempiiskop Nafanaili poolt pr Toropetsis 1843-1847 pr Antsla-Kraavi Prohvet Eelija koguduses 1847-1851 - oli koguduse esimene preester "vaimulike andmebaas/Ilja Solovski". "Õigeusu kiriku asutused ja kogudused/Antsla-Kraavi".
Ribe toomkirik

Ribe toomkirik on toomkirik Taanis Ribe linnas. Kiriku orel Kiriku välisvaade Kiriku sisevaade Vaade kirikule tänavalt http://www.danhostel-ribe.dk/en/ribe-cathedral Kiriku veebileht (taani keeles)
India mürripuu

India mürripuu (Commiphora wightii) on mürripuuliste sugukonda kuuluv põõsas või väike puu. India mürripuu kasvab looduslikult Indias Gujarati ja Rajasthani osariigis ning Pakistanis. India traditsioonilises meditsiinis on india mürripuu tüvele tekitatud vigastustest kogutavat mahla, mida töödeldakse vastavalt, nimetatud ka guggul '​iks ja seda on kasutatud mitmeid aastatuhandeid raviainena ateroskleroosi, reuma, astma, tuberkuloosi, debiilsuse ja kõhulahtisuse korral. Tänapäeval kasutatakse guggul '​it artriidi ja akne korral ning kõrge kolesteroolitaseme alandamiseks. Katse emaste hiirtega näitas, et india mürripuu ekstrakt stimuleerib kilpnäärme talitlust ja võib leevendada hüpotüreoosi. Täpseid mehhanisme ei tunta, arvatakse, et guggul suurendab türoksiini (T4) konversiooni trijoodtüroniiniks (T3). Commiphora wightii (Arn.) Bhandari, vaadatud 2. aprillil 2017 http://www.iucnredlist.org/details/31231/0 (vaadatud 2.4.2017) Simon Mills, Kerry Bone, "The Essential Guide to Herbal Safety", lk 459, 2005, Elsevier Gugul. webmd.com vaadatud 1. aprillil 2017 Panda S, Kar A., Guggulu (Commiphora mukul) potentially ameliorates hypothyroidism in female mice., Phytother Res. 2005 jaan;19(1):78-80., Copyright (c) 2005 John Wiley & Sons, Ltd. PMID: 15798994 DOI: 10.1002/ptr.1602, vaadatud 1. aprillil 2017